2020. gada 12. maijā Noteikumi Nr. 274

Rīgā (prot. Nr. 32 31. §)

**Grozījums Ministru kabineta 2001. gada 28. augusta noteikumos Nr. 384 "Bīstamu vielu uzglabāšanas rezervuāru tehniskās uzraudzības kārtība"**

Izdoti saskaņā ar likuma

"Par bīstamo iekārtu tehnisko uzraudzību"

3. panta otro daļu

Izdarīt Ministru kabineta 2001. gada 28. augusta noteikumos Nr. 384 "Bīstamu vielu uzglabāšanas rezervuāru tehniskās uzraudzības kārtība" (Latvijas Vēstnesis, 2001, 124. nr.; 2005, 68. nr.; 2008, 150. nr.; 2010, 33. nr.) grozījumu un papildināt noteikumus ar 42.1 punktu šādā redakcijā:

"42.1 Ja rezervuāra pilnās tehniskās pārbaudes termiņš beidzas ārkārtējās situācijas vai izņēmuma stāvokļa laikā un rezervuāra valdītājs objektīvu apstākļu dēļ nevar izpildīt šo noteikumu 42. punktā minētās prasības, rezervuāra valdītājs ir tiesīgs pilno tehnisko pārbaudi organizēt divos posmos:

42.11. rezervuāra valdītājs nodrošina, ka rezervuāra pārbaudi veic tādā apjomā, kādā to iespējams izdarīt bez rezervuāra atbrīvošanas no uzglabājamās vielas. Ja rezervuārs atbilst šo noteikumu prasībām, inspicēšanas institūcija ievada informāciju bīstamo iekārtu reģistrā par pilnās pārbaudes uzsākšanu, bet tehniskās pārbaudes protokolu un bīstamo iekārtu pārbaudes zīmi neizsniedz;

42.12. triju mēnešu laikā pēc ārkārtējās situācijas vai izņēmuma stāvokļa beigām rezervuāra valdītājs nodrošina, ka tiek pabeigta rezervuāra pilnā tehniskā pārbaude."

Ministru prezidents A. K. Kariņš

Ekonomikas ministrs J. Vitenbergs